Die wêreld in foto’s – 9 April 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale distansiëring aangemoedig of algehele landwye afsonderingstydperke ingestel. Gevolglik moes talle hul Paasfeesplanne prysgee, maar nietemin is daar enkeles wat die Paasfeesgees hoog hou. ŉ Sjokolade Paashaas met ŉ gesigsmasker word in ŉ winkel vertoon in Lykovrisi, Athene. (Foto: Thanassis Stavrakis, AP) Minstens 25 000 hout-Paaseiers word by hospitale, federale agentskappe, hulpgroepe en kruidenierswinkels in Washington afgelewer ter herdenking van die Withuis se jaarlikse Paaseier-soektog wat gekanselleer is weens die Covid-19-pandemie. (Foto: Evan Vucci, AP) ŉ Vrou in ŉ Paashaas-uitrusting waai vir motoriste op Wyominglaan in Pennsylvania, VSA. (Foto: Kristen Mullen/The Citizens’ Voice, AP) ŉ Paashaas met ŉ gesigsmasker sit in Ernst Langert se Paasfees-skuur in Hellingen, Duitsland. Ondanks die Covid-19-pandemie het die Langert-familie steeds hulle skuur met meer as 30 000 Paaseiers en 500 Paashase versier. (Foto: Jens Meyer, AP) ŉ Kitskoswerker dra ŉ gesigsmasker en Paashaas-ore by ŉ Chick-fil-A-restaurant in Dallas, Texas. (Foto: LM Otero, AP)